proxectonos/corpus_dominio_legal_administrativo_tmp huggingface dataset:
DECRETO 351/2001, do 18 de decembro, polo que se nomea director xeral do Gabinete de Apoio a José Mª Veloso Castaño.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — II. AUTORIDADES E PERSOAL — 19/12/2001

Aprobado o Decreto 309/2001, do 17 de decembro, polo que se determinan os centros directivos dependentes da Presidencia da Xunta de Galicia, tendo en conta o disposto no artigo 4, alínea 13ª da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro da Presidencia, Relacións Institucionais e Administración Pública e logo de deliberación do Consello da Xunta de Galicia na súa reunión do día dezaoito de decembro de dous mil un,
Nomeo a José Mª Veloso Castaño director xeral do Gabinete de Apoio.
Santiago de Compostela, dezaoito de decembro de dous mil un.
Manuel Fraga Iribarne
Presidente
Jaime Pita Varela
Conselleiro da Presidencia, Relacións
Institucionais e Administración Pública
ACORDO do 10 de abril de 2001 polo que se notifica a resolución da reclamación económico-administrativa 1620-OU 00/7 interposta por Transportes Rimán, S.L.
TRIBUNAL ECONÓMICO ADMINISTRATIVO DA COMUNIDADE AUTÓNOMA DE GALICIA — III. OUTRAS DISPOSICIÓNS — 03/05/2001

Intentada inutilmente a notificación domiciliaria da resolución corresponte á reclamación económico-administrativa interposta por Ricardo Vázquez Álvarez en representación de Transportes Rimán, S.L. (domicilio de notificacións: Curros Enríquez, 37-1º, 32500 O Carballiño-Ourense), procédese á súa publicación de acordo co artigo 59.4º da Lei 30/1992, do 26 de novembro, de réxime xurídico das administracións públicas e do procedemento administrativo común, e dos artigos 83 e 86 do R.D. 391/1996, do 1 de marzo, polo que se aproba o Regulamento de procedemento nas reclamacións económico-administrativas.
De acordo co artigo 61 da Lei 30/1992, do 26 de novembro, de réxime xurídico das administracións públicas e do procedemento administrativo común, publícase que, na reunión de data 14 de decembro de 2000, o Tribunal Económico Administrativo da Comunidade Autónoma de Galicia desestimou a reclamación nº 1620-OU 00/7 interposta por Ricardo Vázquez Álvarez en representación de Transportes Rimán, S.L. Esta resolución estará á disposición do interesado nas dependencias da secretaría deste tribunal situadas na Consellería de Economía e Facenda (1º andar, Dirección Xeral de Tributos).
Esta resolución esgota a vía económico-administrativa, e contra ela poderá interpor recurso ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde o día seguinte ó desta publicación.
Santiago de Compostela, 10 de abril de 2001.
Susana Benedeti Corzo
Secretaria do Tribunal Económico-Administrativo
da Comunidade Autónoma de Galicia
ORDE do 17 de abril de 2001 pola que se exclúen do Catálogo de Montes de Utilidade Pública varios montes da provincia de Lugo.
CONSELLERÍA DE MEDIO AMBIENTE — III. OUTRAS DISPOSICIÓNS — 03/05/2001

De conformidade co establecido no artigo 43 do Regulamento de montes, do 22 de febreiro de 1962, e á vista do disposto no artigo 13 da Lei 13/1989, do 10 de outubro, de montes veciñais en man común, e no Real decreto 1535/1984, do 20 de xuño, polo que se transfiren á Comunidade Autónoma de Galicia competencias en materia de conservación da natureza, esta consellería, por proposta da Dirección Xeral de Montes e Medio Ambiente Natural,
DISPÓN:
Artigo único.-Dar de baixa do Catálogo de Montes de Utilidade Pública, por ter quedado firme as resolucións do Xurado Provincial de Montes que os clasifican como veciñais en man común, os seguintes:
Número: 72.
Concello: Ribas de Sil.
Nome: Teixeira.
Pertenza: parroquia de Ribas de Sil.
Límites.
Norte: con propiedades particulares.
Leste: con propiedades particulares.
Sur: con monte público A Moá.
Oeste: con propiedades particulares.
Especie: Queiroga.
Cabida total: 230 hectáreas.
Cabida forestal: 230 hectáreas.
Número: 56-C.
Concello: Monforte de Lemos.
Nome: Serra Xunqueira e agregados, Serra de Vilamaior e Monte Marexe.
Pertenenza: parroquia de Fiolleda.
Límites.
Norte: monte e propiedades de Martín.
Leste: propiedades de Martín e lugar de Marexe.
Sur: propiedades de Marexe e Vilamaior.
Oeste: propiedades de San Mamede e monte Serra de Couso de Ousende.
Especie: carpaza e carqueixa.
Cabida total: 150 hectáreas.
Cabida forestal: 150 hectáreas.
Número: 73.
Concello: Ribas de Sil.
Nome: vales de Figueiredo.
Pertenenza: parroquia de Figueiredo.
Límites.
Norte: con propiedades particulares.
Leste: con propiedades particulares.
Sur: con propiedades particulares.
Oeste: coa provincia de Ourense.
Especie: queiroga.
Cabida total: 120 hectáreas.
Cabida forestal: 120 hectáreas.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia, e en contra dela poderase interpoñer recurso de reposición con carácter potestativo perante o conselleiro de Medio Ambiente no prazo dun mes, ou ben interpoñer directamente o recurso contencioso-administrativo perante o Tribunal Superior de Xustiza de Galicia no prazo de dous meses, de acordo co disposto nos artigos 109 e 116 da Lei 30/1992, do 26 de novembro, de réxime xurídico das administracións públicas e do procedemento administrativo común, e nos artigos 10 e 46 da Lei 29/1998, do 13 de xullo, da xurisdicción contencioso-administrativa, ou exercer calquera outro que se considere pertinente.
Santiago de Compostela, 17 de abril de 2001.
José Carlos del Álamo Jiménez
Conselleiro de Medio Ambiente
ORDE do 23 de abril de 2001 pola que se autoriza a apertura dos establecementos dedicados á venda de libros, o 17 de maio de 2001, Día das Letras Galegas.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 03/05/2001

Por medio do Decreto 365/1996, do 26 de setembro, reguláronse os horarios comerciais no ámbito da Comunidade Autónoma de Galicia, determinándose no parágrafo segundo da súa disposición adicional que regulamentariamente se poderán regula-los horarios comerciais dos establecementos dedicados exclusivamente á venda de productos culturais, e habilitando na disposición derradeira primeira o conselleiro de Industria e Comercio para dicta-las disposicións necesarias para a aplicación, execución e eficacia do devandito decreto.
Con motivo da conmemoración do Día das Letras Galegas, esta consellería considera conveniente autoriza-la apertura dos establecementos comerciais dedicados á venda de libros o 17 de maio de 2001,
para conseguir con isto a maior difusión, mediante a venda de libros, do patrimonio literario galego.
Na súa virtude,
DISPOÑO:
Artigo único.-Autorízase os establecementos dedicados á venda de libros a abri-lo día 17 de maio de 2001, Día das Letras Galegas.
No caso de establecementos que realicen a venda de libros simultaneamente coa doutros productos, a autorización refírese exclusivamente á venda dos devanditos artigos.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 23 de abril de 2001.
Juan Rodríguez Yuste
Conselleiro de Industria e Comercio
CORRECCIÓN de erros.-Orde do 15 de febreiro de 2001 pola que se fixan os períodos hábiles de pesca e normas relacionadas con ela nas augas continentais da Comunidade Autónoma de Galicia durante a temporada de 2001.
CONSELLERÍA DE MEDIO AMBIENTE — III. OUTRAS DISPOSICIÓNS — 07/05/2001

Advertido erro no texto da citada orde, publicada no DOG nº 44, do venres 2 de marzo de 2001, cómpre face-la seguinte corrección:
Na páxina 2.671, no anexo II, provincia de Pontevedra, columna correspondente ó límite superior, recadro correspondente ó río Lérez, onde di: «Límite inferior couto de Cutián-Ila Rociña (Campo Lameiro e Cotobade», debe dicir: «350 m. Augas arriba do muíño de Redonde (Campo Lameiro)».
DECRETO 354/2001, do 18 de decembro, polo que se nomea inspector xeral de Servicios a Jaime Bouzada Romero.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — II. AUTORIDADES E PERSOAL — 19/12/2001

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro da Presidencia, Relacións Institucionais e Administración Pública e logo de deliberación do Consello da Xunta de Galicia na súa reunión do día dezaoito de decembro de dous mil un,
Nomeo a Jaime Bouzada Romero inspector xeral de Servicios.
Santiago de Compostela, dezaoito de decembro de dous mil un.
Manuel Fraga Iribarne
Presidente
Jaime Pita Varela
Conselleiro da Presidencia, Relacións Institucionais e Administración Pública
DECRETO 353/2001, do 18 de decembro, polo que se nomea director xeral da Función Pública a Joaquín López-Rúa Soler.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — II. AUTORIDADES E PERSOAL — 19/12/2001

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro da Presidencia, Relacións Institucionais e Administración Pública e logo de deliberación do Consello da Xunta de Galicia na súa reunión do día dezaoito de decembro de dous mil un,
Nomeo a Joaquín López-Rúa Soler director xeral da Función Pública.
Santiago de Compostela, dezaoito de decembro de dous mil un.
Manuel Fraga Iribarne
Presidente
Jaime Pita Varela
Conselleiro da Presidencia, Relacións Institucionais e Administración Pública
DECRETO 90/2001, do 6 de abril, polo que se afecta ó dominio público unha parte do edificio onde se sitúa o Centro de Formación Ocupacional Santa María de Europa, situado na rúa Carballeira, s/n, no termo municipal de Ourense.
CONSELLERÍA DE ECONOMÍA E FACENDA — III. OUTRAS DISPOSICIÓNS — 07/05/2001

Con data 22 de marzo de 2001 o Consello da Xunta de Galicia adoptou o acordo de declarar resolta a cesión de uso, a título gratuíto, da parte do inmoble do edificio onde se sitúa o centro de formación ocupacional Santa María de Europa, a favor da Universidade de Vigo e formalizada en escritura pública outorgada perante o notario de Vigo José Antonio Rodríguez González con data 18 de abril de 1996, revertendo o uso á Comunidade Autónoma de Galicia.
Con data 28 de marzo de 2001 solicitouse por parte da Dirección Xeral de Patrimonio Cultural o uso do dito centro para sede temporal do Museo Arqueolóxico.
Á vista do disposto nos artigos 9 da Lei 3/1985, do 12 de abril, e 10 e seguintes do Decreto 50/1989, do 9 de marzo, polo que se aproba o Regulamento para a execución da antedita lei, de conformidade coa proposta do conselleiro de Economía e Facenda e logo de deliberación do Consello da Xunta de Galicia na súa reunión do día seis de abril de dous mil un,
DISPOÑO:
Artigo único.-Aféctase ó dominio público da Comunidade Autónoma de Galicia, con destino a sede temporal do Museo Arqueolóxico de Ourense, unha superficie aproximada de 2.189,42 m, situada na ala esquerda do edificio onde se sitúa o centro de formación ocupacional Santa María de Europa, na rúa Carballeira, s/n, de Ourense, distribuída e concretada nos planos incorporados ó expediente, nos que se delimitan os accesos e as superficies dedicadas a aulas que quedan reservadas para a utilización pola Consellería de Familia e Promoción do Emprego, Muller e Xuventude, quedando adscrito á Consellería de Cultura, Comunicación Social e Turismo.
San Clodio-Leiro (Ourense), seis de abril de dous mil un.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
DECRETO 356/2001, do 18 de decembro, polo que se nomea director xeral de Relacións Parlamentarias a Alfonso Vaquero Marín.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — II. AUTORIDADES E PERSOAL — 19/12/2001

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro da Presidencia, Relacións Institucionais e Administración Pública e logo de deliberación do Consello da Xunta de Galicia na súa reunión do día dezaoito de decembro de dous mil un,
Nomeo a Alfonso Vaquero Marín director xeral de Relacións Parlamentarias.
Santiago de Compostela, dezaoito de decembro de dous mil un.
Manuel Fraga Iribarne
Presidente
Jaime Pita Varela
Conselleiro da Presidencia, Relacións Institucionais e Administración Pública
DECRETO 355/2001, do 18 de decembro, polo que se nomea director xeral de Organización e Sistemas Informáticos a Javier Franco Tubío.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — II. AUTORIDADES E PERSOAL — 19/12/2001

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro da Presidencia, Relacións Institucionais e Administración Pública e logo de deliberación do Consello da Xunta de Galicia na súa reunión do día dezaoito de decembro de dous mil un,
Nomeo a Javier Franco Tubío director xeral de Organización e Sistemas Informáticos.
Santiago de Compostela, dezaoito de decembro de dous mil un.
Manuel Fraga Iribarne
Presidente
Jaime Pita Varela
Conselleiro da Presidencia, Relacións Institucionais e Administración Pública
DECRETO 358/2001, do 18 de decembro, polo que se nomea delegado provincial de Lugo a José Mª Moraleja Alonso.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — II. AUTORIDADES E PERSOAL — 19/12/2001

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro da Presidencia, Relacións Institucionais e Administración Pública e logo de deliberación do Consello da Xunta de Galicia na súa reunión do día dezaoito de decembro de dous mil un,
Nomeo a José Mª Moraleja Alonso delegado provincial da Consellería da Presidencia, Relacións Institucionais e Administración Pública en Lugo.
Santiago de Compostela, dezaoito de decembro de dous mil un.
Manuel Fraga Iribarne
Presidente
Jaime Pita Varela
Conselleiro da Presidencia, Relacións Institucionais e Administración Pública
DECRETO 357/2001, do 18 de decembro, polo que se nomea delegado provincial da Coruña a José Antonio Sangil Noya.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — II. AUTORIDADES E PERSOAL — 19/12/2001

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro da Presidencia, Relacións Institucionais e Administración Pública e logo de deliberación do Consello da Xunta de Galicia na súa reunión do día dezaoito de decembro de dous mil un,
Nomeo a José Antonio Sangil Noya delegado provincial da Consellería da Presidencia, Relacións Institucionais e Administración Pública na Coruña.
Santiago de Compostela, dezaoito de decembro de dous mil un.
Manuel Fraga Iribarne
Presidente
Jaime Pita Varela
Conselleiro da Presidencia, Relacións Institucionais e Administración Pública
DECRETO 360/2001, do 18 de decembro, polo que se nomea delegado provincial de Pontevedra a Joaquín Queizán Taboada.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — II. AUTORIDADES E PERSOAL — 19/12/2001

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro da Presidencia, Relacións Institucionais e Administración Pública e logo de deliberación do Consello da Xunta de Galicia na súa reunión do día dezaoito de decembro de dous mil un,
Nomeo a Joaquín Queizán Taboada delegado provincial da Consellería da Presidencia, Relacións Institucionais e Administración Pública en Pontevedra.
Santiago de Compostela, dezaoito de decembro de dous mil un.
Manuel Fraga Iribarne
Presidente
Jaime Pita Varela
Conselleiro da Presidencia, Relacións Institucionais e Administración Pública
DECRETO 359/2001, do 18 de decembro, polo que se nomea delegado provincial de Ourense a José Rojo Salgado.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — II. AUTORIDADES E PERSOAL — 19/12/2001

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro da Presidencia, Relacións Institucionais e Administración Pública e logo de deliberación do Consello da Xunta de Galicia na súa reunión do día dezaoito de decembro de dous mil un,
Nomeo a José Rojo Salgado delegado provincial da Consellería da Presidencia, Relacións Institucionais e Administración Pública en Ourense.
Santiago de Compostela, dezaoito de decembro de dous mil un.
Manuel Fraga Iribarne
Presidente
Jaime Pita Varela
Conselleiro da Presidencia, Relacións Institucionais e Administración Pública
DECRETO 362/2001, do 18 de decembro, polo que se nomea director xeral de Tecnoloxía e Desenvolvemento Sectorial a José Manuel González González.
CONSELLERÍA DE INDUSTRIA E COMERCIO — II. AUTORIDADES E PERSOAL — 19/12/2001

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Industria e Comercio e logo de deliberación do Consello da Xunta de Galicia na súa reunión do día dezaoito de decembro de dous mil un,
Nomeo a José Manuel González González director xeral de Tecnoloxía e Desenvolvemento Sectorial.
Santiago de Compostela, dezaoito de decembro de dous mil un.
Manuel Fraga Iribarne
Presidente
Juan Rodríguez Yuste
Conselleiro de Industria e Comercio
CONSELLERÍA DE POLÍTICA AGROALIMENTARIA E
DESENVOLVEMENTO RURAL
DECRETO 361/2001, do 18 de decembro, polo que se nomea director xeral de Industria, Enerxía e Minas a Ramón Ordás Badía.
CONSELLERÍA DE INDUSTRIA E COMERCIO — II. AUTORIDADES E PERSOAL — 19/12/2001

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Industria e Comercio e logo de deliberación do Consello da Xunta de Galicia na súa reunión do día dezaoito de decembro de dous mil un,
Nomeo a Ramón Ordás Badía director xeral de Industria, Enerxía e Minas.
Santiago de Compostela, dezaoito de decembro de dous mil un.
Manuel Fraga Iribarne
Presidente
Juan Rodríguez Yuste
Conselleiro de Industria e Comercio
RESOLUCIÓN do 23 de abril de 2001, da División de Recursos Humanos, pola que se emprazan as partes interesadas no recurso contencioso-administrativo interposto polo Sindicato Nacional de Comisións Obreiras de Galicia.
SERVICIO GALEGO DE SAÚDE — III. OUTRAS DISPOSICIÓNS — 09/05/2001

No Xulgado do Contencioso-Administrativo número un de Santiago de Compostela tramítase o recurso 38/2001 (procedemento abreviado), interposto polo Sindicato Nacional de Comisións Obreiras de Galicia, coa seguinte pretensión: que se declare a obriga da Administración sanitaria de recoller na relación de postos de traballo os desempeñados polo persoal transferido polo Decreto 58/1998, do 8 de febreiro (DOG nº 38, do 22 de febreiro), de transferencia á Comunidade Autónoma de Galicia do Complexo Hospitalario Provincial-Rebullón dependente da Deputación Provincial de Pontevedra, con recoñecemento do dereito deste persoal a figurar na dita relación.
O que se notifica para xeral coñecemento de tódalas persoas interesadas no procedemento, e emprázanse para que poidan comparecer en forma no xulgado como demandados no prazo de nove días, de conformidade co previsto no artigo 49 da Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 23 de abril de 2001.
Valeriano Martínez García
Director xeral da División de Recursos Humanos
RESOLUCIÓN do 25 de abril de 2001 pola que se convocan dous cursos básicos para auxiliares de policía local.
ACADEMIA GALEGA DE SEGURIDADE — III. OUTRAS DISPOSICIÓNS — 09/05/2001

Dentro dos programas de actividades que a Academia Galega de Seguridade ten previsto realizar
no ano 2001, e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a realización de dous cursos básicos para auxiliares de policía local, segundo o previsto na disposición adicional II da Lei 3/1992, do 23 de marzo, de coordinación das policías locais, que deberá desenvolverse conforme as seguintes bases:
Obxectivos.
Os cursos teñen por obxectivos dota-los auxiliares de policía local dunha formación teórico-práctica que os capacite para o posterior desempeño da súa actividade profesional.
Destinatarios.
Os cursos van dirixidos a todas aquelas persoas que sexan contratadas para desenvolve-la función de auxiliar de policía local durante a temporada de verán, nos concellos de Galicia.
Inscrición.
A inscrición dos participantes será totalmente gratuíta, debéndose comunicar esta, antes do 15 de maio de 2001 para efectua-la correspondente reserva de praza.
Prazas.
Sen límite.
Solicitudes.
1. Os concellos que se atopen nesta situación deberán remitir un escrito á Academia Galega de Seguridade, solicitando a participación no curso, no que figure a lista de persoas que van ser contratadas como auxiliares de policía local; para efectua-la correspondente reserva de praza para a realización do devandito curso.
2. O prazo para a remisión de escritos rematará o día 15 de maio de 2001.
3. Os escritos deberán enviarse á sede da Academia Galega de Seguridade: Avenida da Cultura, s/n, 36680 A Estrada.
Contido e duración.
Os cursos terán lugar en sesións de mañá e tarde, de luns a venres, e neles trataranse, entre outras, as seguintes materias:
-Intervención policial.
-Tráfico e seguridade vial.
-Policía administrativa.
-Primeiros auxilios.
-Dereito penal.
-Dereito procesual-penal.
Os cursos teran unha duración de 5 días, cun total de 40 horas lectivas.
Lugar.
Os cursos desenvolveranse na Academia Galega de Seguridade, sita na avenida da Cultura, s/n, 36680 A Estrada.
Datas.
Os cursos desenvolveranse nas seguintes datas:
1º curso: do 21 ó 25 de maio.
2º curso: do 28 de maio ó 1 de xuño.
O horario dos cursos será das 10 ás 14 horas e das 16 ás 20 horas.
Certificado.
Para obte-lo correspondente diploma será requisito indispensable supera-la fase de formación teórica, na que o alumno ten que superar tódalas materias que figuran no programa.
Modificacións.
A Academia Galega de Seguridade poderá modifica-lo desenvolvemento dos cursos para adaptalos ás necesidades da Administración e ás continxencias que poidan xurdir.
A Estrada, 25 de abril de 2001.
Juan José Fariñas-Ferro Rodríguez
Director xeral da Academia Galega de Seguridade
CORRECCIÓN de erros.-Orde do 17 de abril de 2001 pola que se convoca o IX Certame Galego de Poesía e Narración Xuventude 2001 Francisco Fernández del Riego para autores novos.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 09/05/2001

Advertidos erros na citada orde, publicada no DOG nº 83, do luns 30 de abril de 2001, na versión galega é necesario efectua-las seguintes correccións:
-Na páxina 5.735, no anexo III, no epígrafe do Procedemento, onde di: «...VIII...», debe dicir «... IX... ».
-Na mesma páxina, no epígrafe de Categoría e modalidade na que concursa, na modalidade de narrativa, onde di «...1987-1990...» debe dicir «...1988-1991...».
Onde di «...1983-1986...» debe dicir «...1984-1987...».
Onde di «...1970-1982...» debe dicir «...1971-1983...».
-Na modalidade de poesía:
Onde di «...1987-1990...» debe dicir «...1988-1991...».
Onde di «...1983-1986...» debe dicir «...1984-1987...».
Onde di «...1970-1982...» debe dicir «...1971-1983...».
-No epígrafe de Sinatura do solicitante ou persoa que o representa, na data, onde di «...2000...» debe dicir «...200...».
RESOLUCIÓN do 23 de abril de 2001, da División de Recursos Humanos, pola que se emprazan as partes interesadas no recurso contencioso-administrativo interposto por María del Carmen Franco André.
SERVICIO GALEGO DE SAÚDE — III. OUTRAS DISPOSICIÓNS — 09/05/2001

No Xulgado do Contencioso-Administrativo número un de Santiago de Compostela tramítase o recurso 49/2001 (procedemento abreviado), interposto por
María del Carmen Franco André na súa condición de aspirante no proceso selectivo de persoal estatutario, convocado por Resolución do 28 de decembro de 1998 (DOG nº 9, do 15 de xaneiro de 1999).
A recorrente, aspirante da categoría de ATS/DUE, pretende a súa inclusión na relación de aspirantes seleccionados (quenda de promoción interna).
O que se notifica para xeral coñecemento de tódalas persoas interesadas no procedemento, e emprázanse para que poidan comparecer en forma no xulgado como demandados no prazo de nove días, de conformidade co previsto no artigo 49 da Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 23 de abril de 2001.
Valeriano Martínez García
Director xeral da División de Recursos Humanos
RESOLUCIÓN do 4 de abril de 2001 pola que se emprazan as partes interesadas no recurso contencioso-administrativo 03/0007176/2001 interposto por Salvador Muñoz Nogueiras, Enrique Gómez Gómez e Gloria Fernández Collazo.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 08/05/2001

Recibida da sección terceira da Sala do Contencioso-Administrativo do Tribunal Superior de Xustiza de Galicia providencia pola que se admite o recurso contencioso-administrativo 03/0007176/2001, interposto por Salvador Muñoz Nogueiras, Enrique Gó-
mez Gómez e Gloria Fernández Collazo contra o Decreto 62/2000, do 16 de marzo (DOG nº 64, do 31 de marzo), polo que se declara a urxente ocupación para efectos de expropiación forzosa polo Concello de Vigo, dos bens e dereitos necesarios para a realización das obras do proxecto de recuperación de leitos naturais e separación de augas pluviais no concello de Vigo.
Esta consellería acordou nesta data, e de conformidade co disposto no artigo 49 da Lei 29/1998, do 13 de xullo, reguladora da xurisdicción conten-
cioso-administrativa, remitirlle o correspondente expediente administrativo á dita sala, o que se lles notifica a tódalas persoas interesadas no procedemento e se emprazan para que poidan constituírse en parte nos autos da sección terceira da Sala do Contencioso-Administrativo do Tribunal Superior de Xustiza de Galicia, no prazo de nove días contados desde o seguinte ó da publicación desta resolución no Diario Oficial de Galicia.
Santiago de Compostela, 4 de abril de 2001.
Alfonso Rueda de Valenzuela
Director xeral de Administración Local
RESOLUCIÓN do 19 de abril de 2001 pola que acorda facer público o orzamento da Universidade da Coruña para o exercicio do ano 2001.
UNIVERSIDADE DA CORUÑA — III. OUTRAS DISPOSICIÓNS — 08/05/2001

O Consello Social da Universidade da Coruña, de conformidade co disposto no artigo 14.2º da Lei 11/1983, do 25 de agosto e artigo 47.1º a) dos seus estatutos, na súa reunión do día 18 de abril de 2001, acordou a aprobación do orzamento desta universidade para o exercicio do ano 2001.
Este rectorado, segundo o disposto no artigo 54.2º da Lei 11/1983, do 25 de agosto, de reforma universitaria e artigo 199 dos estatutos da Universidad da Coruña, resolve facer público o devandito orzamento que acada a contía inicial do estado de ingresos e gastos de 13.540.257.135 pesetas, equivalentes a 81.378.584,35 euros, e segundo o detalle anexo.
A Coruña, 19 de abril de 2001.
José Luis Meilán Gil
Rector da Universidade da Coruña
ANEXO
Á Resolución do 19 de abril de 2001
1. Clasificación económica.
Resumo por capítulos do estado de ingresos de 2001.
Capítulo III: taxas e outros ingresos.
2.172.200.000 pesetas (13.055.184,93 euros).
Capítulo IV: transferencias correntes.
8.603.373.115 pesetas (51.707.313,81 euros).
Capítulo V: ingresos patrimoniais.
85.500.000 pesetas (513.865,35 euros).
Capítulo VII: transferencias de capital.
2.011.806.596 pesetas (12.091.201,16 euros).
Capítulo VIII: activos financeiros.
667.377.424 pesetas (4.011.019,10 euros).
Total orzamento ingresos 2001:
13.540.257.135 pesetas (81.378.584,35 euros).
Estado de gastos 2001.
Capítulo I: gastos de persoal.
8.064.288.664 pesetas (48.467.351 euros).
Capítulo II: gastos correntes servicios.
1.928.141.000 pesetas (11.588.360,80 euros).
Capítulo III: gastos financeiros.
100.000 pesetas (601,01 euros).
Capítulo IV: transferencias correntes.
317.100.000 pesetas (1.905.809,38 euros).
Capítulo VI: investimentos reais.
3.230.626.471 pesetas (19.416.456,15 euros).
Capítulo VIII: activos financeiros.
1.000 pesetas (6,01 euros).
Total orzamento gastos 2001:
13.540.257.135 pesetas (81.378.584,35 euros).
DECRETO 363/2001, do 18 de decembro, polo que se nomea secretario xeral da Consellería de Política Agroalimentaria e Desenvolvemento Rural a José Antonio Álvarez Vidal.
CONSELLERÍA DE POLÍTICA AGROALIMENTARIA E DESENVOLVEMENTO RURAL — II. AUTORIDADES E PERSOAL — 19/12/2001

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Política Agroalimentaria e Desenvolvemento Rural e logo de deliberación do Consello da Xunta de Galicia na súa reunión do día dezaoito de decembro de dous mil un,
Nomeo a José Antonio Álvarez Vidal secretario xeral da Consellería de Política Agroalimentaria e Desenvolvemento Rural.
Santiago de Compostela, dezaoito de decembro de dous mil un.
Manuel Fraga Iribarne
Presidente
Juan Miguel Diz Guedes
Conselleiro de Política Agroalimentaria e
Desenvolvemento Rural
DECRETO 364/2001, do 18 de decembro, polo que se nomea director xeral de Infraestructuras Agrarias a Alejandro Martínez Geijo Nogueira Soares.
CONSELLERÍA DE POLÍTICA AGROALIMENTARIA E DESENVOLVEMENTO RURAL — II. AUTORIDADES E PERSOAL — 19/12/2001

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Política Agroalimentaria e Desenvolvemento Rural e logo de deliberación do Consello da Xunta de Galicia na súa reunión do día dezaoito de decembro de dous mil un,
Nomeo a Alejandro Martínez Geijo Nogueira Soares director xeral de Infraestructuras Agrarias.
Santiago de Compostela, dezaoito de decembro de dous mil un.
Manuel Fraga Iribarne
Presidente
Juan Miguel Diz Guedes
Conselleiro de Política Agroalimentaria e
Desenvolvemento Rural
DECRETO 96/2001, do 19 de abril, polo que se declara a urxente ocupación, para efectos de expropiación forzosa, pola Deputación Provincial de Ourense, dos bens e dereitos necesarios para a realización da obra número 71 Plan Operativo Local 2000. Estrada provincial 401 Posío-Cumial (tramo Zaín-As Curuxeiras) (concellos de Ourense e San Cibrao das Viñas).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 08/05/2001

A Deputación Provincial de Ourense, en sesión celebrada o día 27 de outubro de 2000, aprobou o proxecto de obra número 71 Plan Operativo Local 2000. Estrada provincial 401 Posío-Cumial (tramo Zaín-As Curuxeiras) (concellos de Ourense e San Cibrao das Viñas) e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Por parte da Deputación Provincial de Ourense foi remitida a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 3 de abril de 2001.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. Este informe tivo entrada no rexistro xeral da Consellería de Xustiza, Interior e Relacións Laborais o día 13 de marzo de 2001.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado por
que, segundo sinala a deputación, se trata de mellora-los problemas de circulación derivados do intenso tráfico da zona por servir de acceso ó polígono industrial e atravesar amplas zonas residenciais, presentando cinco puntos con dificultade para o tránsito rodado, cun largo da plataforma menor có resto da vía, o que provoca uns estrangulamentos na calzada que resultan perigosos tanto para os vehículos como para os peóns.
A competencia para a declaración da urxente ocupación correspóndelle ó Consello da Xunta de Galicia, segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día dezanove de abril de dous mil un,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación pola Deputación Provincial de Ourense para efectos de expropiación forzosa dos bens e dereitos concretados no expediente administrativo instruído para o efecto e necesarios para a execución das obras do proxecto da obra número 71 Plan Operativo Local 2000. Estrada provincial 401 Posío-Cumial (tramo Zaín-As Curuxeiras) (concellos de Ourense e San Cibrao das Viñas).
Santiago de Compostela, dezanove de abril de dous mil un.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 95/2001, do 19 de abril, polo que se declara a urxente ocupación, para efectos de expropiación forzosa, pola Deputación Provincial de Pontevedra, dos bens e dereitos necesarios para a realización das obras do proxecto Plan Operativo Local 2000. Estrada provincial PO-4203 Tortoreos-A Estación (concello das Neves).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 08/05/2001

A Deputación Provincial de Pontevedra, en sesión que tivo lugar o día 29 de setembro de 2000, aprobou o proxecto da obra Plan Operativo Local 2000. Estrada provincial PO-4203 Tortoreos-A Estación (concello das Neves) e, na mesma sesión, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Por parte da Deputación Provincial de Pontevedra foi remitida a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 2 de abril de 2001.
Os bens nos que se concreta a declaración de urxente expropiación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable con data do 28 de novembro de 2000.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado porque, segundo sinala a deputación, se trata de realiza-lo acondicionamento e mellora do actual trazado da estrada, que presenta unha notoria e sinuosa perigosidade, o que xera un dos puntos negros da rede provincial, polo que a súa execución ten que facerse coa maior celeridade posible.
A competencia para a declaración da urxente ocupación correspóndelle ó Consello da Xunta de Galicia, segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deli
beración do Consello da Xunta de Galicia na súa reunión do día dezanove de abril de dous mil un,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Pontevedra para efectos de expropiación forzosa dos bens e dereitos concretados no expediente administrativo instruído para o efecto e necesarios para a execución da obra Plan Operativo Local 2000. Estrada provincial PO-4203 Tortoreos-A Estación (concello das Neves).
Santiago de Compostela, dezanove de abril de dous mil un.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 94/2001, do 19 de abril, polo que se declara a urxente ocupación, para efectos de expropiación forzosa, pola Deputación Provincial de Pontevedra, dos bens e dereitos necesarios para a realización das obras do proxecto de rotonda en estrada provincial 9802 A Estrada-As Aceñas (A Illa de Arousa).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 08/05/2001

A Deputación Provincial de Pontevedra, en sesión que tivo lugar o día 29 de setembro de 2000, aprobou o proxecto de rotonda na estrada provincial 9802 A Estrada-As Aceñas (A Illa de Arousa) e, na mesma sesión, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Por parte da deputación foi remitida a documentación complementaria para a correcta tramitación do expediente, con data de entrada no rexistro xeral da Consellería de Xustiza, Interior e Relacións Laborais do día 27 de marzo de 2001.
Os bens nos que se concreta a declaración de urxente expropiación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. Este informe tivo entrada no rexistro xeral da Consellería de Xustiza, Interior e Relacións Laborais o día 28 de novembro de 2000.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque, segundo sinala a deputación, a urxencia das obras vén dada pola imperiosa necesidade de dar fluidez ó elevado volume de tráfico de vehículos procedente da ponte que une Vilanova de Arousa coa Illa de Arousa que, sobre todo no verán, se dirixen ás praias da illa e provocan grandes atascos e embotellamentos de tráfico.
A competencia para a declaración da urxente ocupación correspóndelle ó Consello da Xunta de Galicia, segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día dezanove de abril de dous mil un,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación pola Deputación Provincial de Pontevedra, para efectos de expropiación forzosa dos bens e dereitos concretados no expediente administrativo instruído para o efecto e necesarios para a execución das obras do proxecto de rotonda na
estrada provincial 9802 A Estrada-As Aceñas (A Illa de Arousa).
Santiago de Compostela, dezanove de abril de dous mil un.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 93/2001, do 19 de abril, polo que se declara a urxente ocupación, para efectos de expropiación forzosa, polo Concello de Ortigueira, dos bens e dereitos necesarios para a realización das obras do proxecto de mellora ambiental do bordo fluvial da ría de Ortigueira, tramo Santa Marta-Morouzos.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 08/05/2001

O Concello de Ortigueira, en sesión que tivo lugar o día 23 de xaneiro de 2000, aprobou o proxecto de mellora ambiental do bordo fluvial da ría de Ortigueira, tramo Santa Marta-Morouzos e, na sesión do
28 de xuño de 2000, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Por parte do Concello de Ortigueira foi remitida a documentación complementaria para a correcta tramitación do expediente, con data de entrada no rexistro da Consellería de Xustiza, Interior e Relacións Laborais do 28 de marzo de 2001.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable con data do 7 de decembro de 2000.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado porque, segundo sinala o concello, a urxencia das obras vén dada pola necesidade de rexeneración dunha xona que se atopa incluída no Convenio Internacional Ramsar de Zonas Húmidas de Importancia Internacional, catalogada como espacio natural protexido, e dentro da rede europea Natura 2000, e que na actualidade se atopa altamente degradada pola acción do home, sobre todo polo uso intensivo do solo con fins agrícolas e forestais, o que condiciona en gran medida a estabilidade da paisaxe ó presentar esta zona graves deficiencias ocasionadas pola abundancia de eucaliptais.
A competencia para a declaración da urxente ocupación correspóndelle ó Consello da Xunta de Galicia, segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día dezanove de abril de dous mil un,
DISPOÑO:
Artigo único.-De conformidade co disposto no artigo 52 da Lei de expropiación forzosa declárase a urxente ocupación polo Concello de Ortigueira, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de mellora ambiental do bordo fluvial da ría de Ortigueira, tramo Santa Marta-Morouzos.
Santiago de Compostela, dezanove de abril de dous mil un.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 366/2001, do 18 de decembro, polo que se nomea director xeral de Industrias e Promoción Agroalimentaria a Secundino Grobas Mosquera.
CONSELLERÍA DE POLÍTICA AGROALIMENTARIA E DESENVOLVEMENTO RURAL — II. AUTORIDADES E PERSOAL — 19/12/2001

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Política Agroalimentaria e Desenvolvemento Rural e logo de deliberación do Consello da Xunta de Galicia na súa reunión do día dezaoito de decembro de dous mil un,
Nomeo a Secundino Grobas Mosquera director xeral de Industrias e Promoción Agroalimentaria.
Santiago de Compostela, dezaoito de decembro de dous mil un.
Manuel Fraga Iribarne
Presidente
Juan Miguel Diz Guedes
Conselleiro de Política Agroalimentaria e
Desenvolvemento Rural
CONSELLERÍA DE CULTURA, COMUNICACIÓN SOCIAL
E TURISMO
DECRETO 365/2001, do 18 de decembro, polo que se nomea director xeral de Producción e Sanidade Agropecuaria a Miguel Fernández Rodríguez.
CONSELLERÍA DE POLÍTICA AGROALIMENTARIA E DESENVOLVEMENTO RURAL — II. AUTORIDADES E PERSOAL — 19/12/2001

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Política Agroalimentaria e Desenvolvemento Rural e logo de deliberación do Consello da Xunta de Galicia na súa reunión do día dezaoito de decembro de dous mil un,
Nomeo a Miguel Fernández Rodríguez director xeral de Producción e Sanidade Agropecuaria.
Santiago de Compostela, dezaoito de decembro de dous mil un.
Manuel Fraga Iribarne
Presidente
Juan Miguel Diz Guedes
Conselleiro de Política Agroalimentaria e
Desenvolvemento Rural
DECRETO 92/2001, do 6 de abril, polo que se declara a urxente ocupación, para efectos de expropiación forzosa, pola Deputación Provincial de Pontevedra, dos bens e dereitos necesarios para a realización das obras do proxecto de alargamento e mellora da estrada provincial PO-4513, tramo Portonovo-Adina (concello de San-
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 08/05/2001

xenxo).
A Deputación Provincial de Pontevedra, en sesión celebrada o día 28 de abril de 2000, aprobou o proxecto de alargamento e mellora da estrada provincial PO-4513, tramo Portonovo-Adina (concello de Sanxenxo) e, na mesma sesión, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Por parte da Deputación Provincial de Pontevedra foi remitida a documentación complementaria para a correcta tramitación do expediente, con data de entrada no rexistro xeral da Consellería de Xustiza, Interior e Relacións Laborais do día 21 de marzo de 2001.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. Este informe tivo entrada no rexistro xeral da Consellería de Xustiza, Interior e Relacións Laborais o día 1 de setembro de 2000.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado porque, segundo sinala a deputación, se trata de dar unha rápida solución á grave deterioración do piso actual da estrada, o que, xunto coa súa perigosa sinuosidade e volume de tráfico, determina o elevado número de accidentes rexistrados na zona; por iso o obxectivo principal da obra é a mellora do largo da vía e a ampliación do raio das curvas existentes, coa dotación de beirarrúas nas zonas de edificación consolidada.
A competencia para a declaración da urxente ocupación correspóndelle ó Consello da Xunta de Galicia, segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais, e logo de deliberación do Consello da Xunta de Galicia na súa reunión do día seis de abril de dous mil un,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Pontevedra, para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de alargamento e mellora da estrada provincial PO-4513, tramo Portonovo-Adina (concello de Sanxenxo).
San Clodio (Leiro), seis de abril de dous mil un.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais